**Ministru kabineta rīkojuma projekta “Grozījumi Ministru kabineta 2011.gada 16.marta rīkojumā Nr.99 „Par Latvijas Republikas pārstāvjiem jauktajā komisijā”” anotācija**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru prezidenta 2012.gada 6.jūlija rezolūcija Nr.45/SAN- 2418/8362  |
| 2. | Pašreizējā situācija un problēmas | 2007.gada 18.decembrī Rīgā parakstīta starpvaldību vienošanās „Latvijas Republikas valdības un Krievijas Federācijas valdības vienošanās par Latvijas apbedījumu statusu Krievijas Federācijas teritorijā un Krievijas apbedījumu statusu Latvijas Republikas teritorijā” (turpmāk – Vienošanās).Ar 2010.gada 6.jūliju stājās spēkā grozījumi likuma „Par Latvijas Republikas valdības un Krievijas Federācijas valdības vienošanos par Latvijas apbedījumu statusu Krievijas Federācijas teritorijā un Krievijas apbedījumu statusu Latvijas Republikas teritorijā” 2. pantā, kas nosaka, ka turpmāk Aizsardzības ministrija koordinē iepriekšminētā likumā noteikto saistību izpildi. Saskaņā ar minētā likuma 2.1 pantā noteikto, uzdevumu tehnisko izpildi atbilstoši Vienošanās 7.panta pirmajai daļai nodrošina biedrība „Brāļu kapu komiteja” (turpmāk – BKK). 2010.gada 10.decembrī starp AM un BKK noslēgts deleģējuma līgums un Vienošanās noteikto uzdevumu izpildē BKK ir AM pārraudzībā.Lai nodrošinātu Vienošanās izpildi, saskaņā ar tās 6.pantā noteikto, puses (Latvijas puse un Krievijas puse) izveido Jaukto komisiju. Latvijas puses Jauktā komisija izveidota ar Ministru kabineta 2011.gada 16.marta rīkojumu Nr.99„Par Latvijas Republikas pārstāvjiem jauktajā komisijā”.Vienošanās izpildes vērtējums līdz 2011.gadam pamatā sniegts Valsts kontroles un Krievijas Federācijas Revīzijas palātas kopējā informatīvajā ziņojumā (Valsts kontroles 2011.gada 21.novembra vēstule Nr.9-5.1-2/1568). Konstatētās nepilnības Vienošanās izpildē galvenokārt attiecināmas uz Krievijas pusi. Jāatzīmē, ka Valsts kontroles un Revīzijas palātas kopējā revīzija Vienošanās izpildes jautājumos veicinājusi Krievijas puses atbalstu Jauktās komisijas pirmās sēdes sasaukšanai (2011.gada 23.novembrī), bet nav veicinājusi Vienošanās uzdevumu izpildi no Krievijas puses. Vienošanās izpildē 2012.gadā ir panākts neliels progress jautājumā par vairākās Krievijas karagūstekņu nometnēs bojā gājušo Otrā pasaules kara Latvijas izcelsmes karagūstekņu apbedījumu vietām un personu sarakstiem. Pagaidām konstruktīvs risinājums represēto Latvijas personu apbedījuma vietu un personu sarakstu veidošanā un šo vietu uzturēšanā, kā to paredz Vienošanās, nav panākts, jo to izpildi būtiski aizkavē Krievijas puses rīcība un bezdarbība vairākos jautājumos:1. tiek novilcināta politiski represēto Latvijai piederīgo personu apbedījuma vietu un personu saraksta sastādīšana;2. nav noteikta (vai Latvijas puse nav informēta) pilnvarota Krievijas Federācijas institūcija, kas varētu sniegt atbildes par politiski represēto Latvijai piederīgo personu apbedījuma vietu sarakstiem;3. Krievijas Federācijas pašvaldībām nav noteikts politiski represēto personu apbedījuma vietu uzturēšanas uzdevums un nav paredzēts finansējums.Ņemot vērā, ka Vienošanās izpildē Jauktās komisijas Latvijas puses pārstāvjiem, risinot jautājumus par politiski represēto Latvijai piederīgo personu statusu, t. sk. Krievijas Federācijas Kriminālkodeksa attiecīgo pantu piemērošanu šīm personām, kā arī par apbedījuma vietām un personu sarakstiem, Jauktās komisijas Latvijas puses sastāvā tiek aicināts Latvijas Republikas Tieslietu ministrijas pārstāvis.Ievērojot Vienošanās noteikto Latvijas puses uzdevumu veicināt Latvijas Republikas teritorijā esošo Krievijas apbedījumu apzināšanu, uzskaiti, un uzturēšanu, kā arī jautājumu risināšanu saistībā ar karavīru un civiliedzīvotāju, kuri krituši vai miruši karu un represiju rezultātā, mirstīgo atlieku ekshumāciju, pārvešanu un pārapbedīšanu, kā arī apbedījuma vietu zemes piederības jautājumus, Jauktās komisijas Latvijas puses sastāvā tiek aicināts Latvijas Pašvaldību savienības pārstāvis.  |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Pilnveidot Jauktās komisijas Latvijas puses darbu un sagatavot priekšlikumus attiecīgo Vienošanās uzdevumu izpildei.  |
| 5. | Projekta izstrādē iesaistītās institūcijas | Projekts izstrādāts Aizsardzības ministrijā. |
| 6. | Iemesli, kādēļ netika nodrošināta sabiedrības līdzdalība | MK rīkojuma projekta būtība nosaka, ka sabiedrības līdzdalība nav nepieciešama, jo tiesiskais regulējums neietekmē nevienu sabiedrības grupu un. neierobežo indivīda tiesības. |
| 7. | Cita informācija | Izdevumus sedz no Aizsardzības ministrijas budžeta programmas 12.00.00 „Kara muzejs”. |

Anotācijas *II., III., IV., V. un VI*. sadaļa – nav attiecināms.

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija,Tieslietu ministrija, Latvijas Pašvaldību savienība |
| 2. | Projekta izpildes ietekme uz pārvaldes funkcijām | Rīkojuma projekta izpilde notiks esošo pārvaldes funkciju ietvaros. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Nav attiecināms. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Nav attiecināms. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Nav attiecināms. |
| 6. | Cita informācija | Nav.  |

Aizsardzības ministrs A.Pabriks

Vīza: valsts sekretārs J.Sārts

17.10.2012

660

Jānis Aivars Baškers

tālr. 67335205; fakss 67335226;

janis.baskers@mod.gov.lv